أمير المصري: من أدوار الشباب في الأفلام المصرية إلى قائمة بافتا
#000009
أمير المصري موهبة مميزة بتفرض نفسها على ساحة الفن والسينما، فعلى الرغم من سنه الصغير إلا إنه عرف يشارك في مجموعة من الأفلام المهمة والعالمية ويعمل Profile كويس لنفسه.
#000011
ودليل على كدة إنه بينافس في مهرجان القاهرة السينمائي الدولي في دورته الـ42 بفيلمه العالمي الجديد Limbo اللي من المقرر عرضه يوم 9 ديسمبر، واللي كان جزء من الاختيار الرسمي في مهرجان كان السينمائي في بداية 2020 وفاز بجائزة لجنة تحكيم الشباب TCM Youth Jury Award في مهرجان سان سيباستيان.
#000012
ومش بس كدة ده كمان تم اختياره ضمن قائمة بافتا البريطانية للمواهب الصاعدة BAFTA Breakthrough وهي جوائز تقام سنوياً من قبل الأكاديمية البريطانية لفنون الفيلم والتليفزيون لدعم المواهب الجديدة وتسليط الضوء عليها. وهي الشبيه البريطاني لجوائز الأوسكار.
#000013
فكانت بداية أمير المصري في رمضان مبروك أبو العلمين حمودة والثلاثة يشتغلونها وبعد كدة انتقل للعالمية من خلال عدد من الأفلام الأجنبية زي Rose Water وThe Night Manager وLost In London وStar Wars: The Rise Of Skywalker وغيرها...وآخرها Limbo.
#000014
تعالوا نروح في جولة كدة بسيطة عشان تعرفوا أكتر عن نشأة أمير المصري وعن رأيه في مواضيع كتير اتكلمنا عنها في حوارنا معاه.
#000015
اتولد في القاهرة ونشأ في لندن، ودرس في جامعة رويال هولواي وتخصص في دراسة الـCrimnology أو علم الإجرام. ولأنه زي ماقالنا:
#000016
“حبيت التمثيل من وأنا عندي سبع سنين”.
#000017
عشان كد حب يكمل في الطريق ده بطريقة أكثر احترافية بعد ما كان شارك بالفعل في فيلمين هما رمضان مبروك أبو العلمين حمودة والثلاثة يشتغلونها، ودخل معهد تمثيل London Academy of Music and Dramatic Arts أو LAMDA.
#000018
وكانت أكاديمية LAMDA هي وش الخير على أمير المصري، لأنه وقع عليه الاختيار أثناء تأديته لمشروع التخرج، من قبل فريق عمل فيلم Rose Water للمخرج جون ستيوارت، وبالفعل عمل تجربة أداء للفيلم.
#000019
“بعدها بأسبوعين قابلت جون ستيوارت شخصياً وكنت مرعوب وأنا واقف قدامه وماسك الـScript ولقيته بيقولي عندك لبس خفيف؟ فمكنتش فاهم قصده...قالي بعدها أصل الجو هيبقى حر في الأردن فعرفت اني اتقبلت!”.
#000020
كان رد فعل جون ستيوارت مفاجأة لأمير اللي كان عنده 23 سنة بس في الوقت ده وده كان أول فيلم ليه في هوليوود.
#000021
وأكد أمير في كلامه إنه كان بيتمنى دايماً إنه يشتغل في مصر ويقدم أعمال فيها ولكن كان في نفس الوقت بيحلم إنه يوصل للعالمية. وشغفه الأساسي إنه يقدم أفلام بتعبر عن قضايا إنسانية وعن حياة الناس اليومية، وكمان بيحب القصص المبتكرة والممتعة زي اللي قدمه في فيلم Star Wars: The Rise Of Skywalker.
#000022
بيحرص أمير المصري دائماً على إنه يقدم أنواع متنوعة تماماً ما بين الأدوار المسرحية والأكشن والكوميدي والأفلام القصيرة. وبرغم صعوبة إنه ينقل من شخصية لشخصية لتنوعها، قال لفريق عمل El-Shai :
#000023
“بغض النظر عن اختلاف الشخصيات اللي بعملها طريقتي في التحضير ليها بتبقى واحدة، بعمل بحث على الشخصية لو حقيقية أولأ بشوف فين الحاجات المهمة وإيه الفترة اللي كانت الشخصية عايشة فيها والدنيا كان شكلها ايه ساعتها. وكنت محظوظ جدا إني أقابل شخصيات حقيقية ويحكولي عن تجاربهم الشخصية، استفدت كتير جداً منهم وبقى عندي ثقة كبيرة اني أجسدهم”.
#000025
زي في فيلم Limbo اللي بيجسد أزمة اللاجئين، وبيحكي عن شاب موسيقي راح لندن عشان يقدم طلب لجوء. فكان عبارة عن دمج لحياة الناس اليومية،
#000026
“كان لازم أقابل النوعية دي من الناس وأعرف أكتر عنهم وعن حياتهم واللي كانوا بيواجهوه. بس احنا كمصريين من عادتنا إننا نضحك على أي مشكلة بتواجهنا ودي طريقتنا في الخروج من الأزمات. فكنت عايز أطبق ده في النص إن إحنا بنضحك في أسوأ الظروف وأنا بجد فخور جداً بمشاركتي في فيلم زي ده”.
#000027
ووضح أمير المصري إن فيلم Limbo مكنش عبارة عن تجسيد لفكرة أهمية الغرب وإزاي هما اللي أنقذوا حياة الشاب العربي ده وخرجوه من أزمته، بالعكس كانت شخصية عمر هي اللي بتقرر كل الأحداث وهو المسؤول عن كل اللي بيحصل خلال الفيلم. وقال:
#000028
وخلال كلامنا معاه وبمناسبة الحديث عن الحياة في أوروربا، كنا عايزين نعرف أكتر عن العنصرية اللي ممكن يكون بيواجهها أمير وإنه يخرج من كادر تمثيل الشخص العربي الإرهابي وإنه يمثل شخص عادي جداً.
#000030
“لازم يكون عندك القدرة امتى توافق على شخصية وامتى ترفضها، وعشان تقدر تستمر في المجال ده لازم تستحمل وتقبل فكرة إنك هتترفض كتير...ولما تقدر تعدي كل العقبات اللي واجهتك ساعتها بس الناس هيبتدوا يشوفوك بطريقة مختلفة”.
#000031
أمير المصري كان فعلاً محظوظ إنه قدر يجسد شخصيات مختلفة وكانت بعيدة تماماً عن أدوار الإرهابيين المعتادة. ففي الكام سنة اللي فاتو قدم مجموعة من الأدوار اللي مكانتش لشخصيات عربية، زي شخصية بنجامين وهي شخصية انجليزية هنشوفها في مسلسل جديد هيتعرض على Netflix في 2021.
#000032
“كان من الصعب جداً الحصول على دور زي ده علشان أنا مصري وشكلي عربي، فكان لازم اشتغل بجهد أكبر من أي حد تاني لأني كنت مع ناس تانية في تجارب الأداء شفت إنهم ممكن يكونوا مناسبين أكتر للدور من ناحية الشكل...فكان لازم أقدم حاجة زيادة علشان... طبعاً المنتجين مش هيقولوا أنا عايز شكل مصري، بس صناع الأفلام وأصحاب القرار هتعجبهم فكرة إنه مشافنيش قبل كدة بس عرفت أثبتله إني أستحق الدور ده فبالتالي ممكن أعمل أدوار تانية ويبقى قدامي فرص كتير.
#000033
وبرضو قدمت أدوار شر وعملت دور إرهابي، ووافقت ساعتها بس لأنه كان شخصية حقيقية مش مجرد إرهابي بمثله وخلاص علشان أنا عربي. وكان مهم عندي ان الناس متتعاطفش مع شخصية عديمة الأخلاق ولكن لازم نفهم ليه اختاروا الطريق ده عشان نقدر نمنع ده في المستقبل”.
#000034
واتكلمنا أكتر مع أمير المصري عن فيلمه العالمي الجديد Limbo اللي أنتجته شركة Film4. وحكى لنا عن قد إيه تجارب الأداء مكانتش سهلة واستمرت لفترة طويلة جداً...
#000035
“كانوا في الأول مرشحين اسم نجم كبير جداً مش هقدر أقول اسمه ولكن بن شاروك مخرج الفيلم قال عليه إنه مش مناسب للدور علشان سنه كبير وكان عايزني أنا ألعب الدور ولكن في كتير من فريق العمل كانوا معترضين علشان أنا مش معروف أوي لسة. بس بن كان ليه نظرة تانية بإنه يختارني للدور. أنا فعلاً مبسوط جداً إنه آمن بيا وأتاح لي فرصة زي دي”.
#000036
اتحمس أمير جداً للدور من اللحظة اللي قرا فيها النص وحب إنه يستغل الفرصة دي وينجح فيها وده اللي حصل فعلاً.
#000037
“مكناش نعرف إن الفيلم هينجح بالشكل ده ويدخل مهرجانات كان وTIFF وسان سيباستيان، ويكسب TCM Youth Jury Award ويحتل المركز التاني في London Film Festival لأحسن فيلم”.
#000038
وحرص أمير إن فيلم Limbo يتعرض في مصر ويدخل مهرجان القاهرة السينمائي اللي اتحمسوا جداً لما شافوا الفيلم. فكان دائماً بيحلم إنه يبقى بطل فيلم عالمي وينجح في إنه يعرضه في بلده ويشاركه مع الجمهور المصري. وبالفعل قدر يعمل كدة بسبب اجتهاده وطموحه.
#000039
Assistant photographer: Shady Geroge @i.shadygeroge
#000042
Previous article 2020 on Twitter: #ThisHappened in Egypt
Next article حاجات غريبة شايفينها بتحصل في مهرجان القاهرة السينمائي بعد اتهام المخرج مغتصب
#000043
Save my name, email, and website in this browser for the next time I comment.
#000044
Sign me up for the newsletter!
#000046
أماكن بتقدم الدعم والعلاج النفسي بأسعار رمزية في مصر ￼
#000054
2020 on Twitter: #ThisHappened in Egypt
#000065
حاجات غريبة شايفينها بتحصل في مهرجان القاهرة السينمائي بعد اتهام المخرج مغتصب
#000066
Here you'll find all collections you've created before.
#000067